**EELNÕU 2025/318**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu | JK |

**VILJANDI LINNAVOLIKOGU**

**OTSUS**

30. jaanuar 2025 nr

Viljandi linna 2024. aasta aasta noore preemia

Viljandi Linnavolikogu 24.09.2015 määruse nr 59 „Viljandi linna aasta noore preemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada Viljandi Linnavolikogu ajutise komisjoni Viljandi Noortevolikogu otsus.
2. Viljandi linna 2024. aasta noore preemia saaja on:
   1. ………………………….…….
3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tartuhk.menetlus@kohus.ee või Veski 32, 50409 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Annika Aasa

**Esitatud:** 13.01.2025

**Esitaja:** Viljandi Linnavalitsus **Ettekandja:** Pille-Riin Lillepalu

**Lk arv:** 4

**Hääletamine:** nõudmisel

Seletuskiri

**Viljandi linna 2024. aasta aasta noore preemia**

Eelnõu eesmärk on tunnustada Viljandi linna noort vanuses 7–26 aastat või Viljandi linnas tegutsevat noorte kollektiivi, kelle töö, tegevus või saavutused kalendriaasta jooksul on olnud teistele linna noortele eeskujuks ning motivatsiooniks.

Aasta noore preemia määramine toimub Viljandi Linnavolikogu 24.09.2015 määruse nr 59 „Viljandi linna aasta noore preemia“ alusel ning arvestades laekunud ettepanekuid. Ettepanekud on koondatud kokku alljärgnevas koondtabelis.

Määrusega saab tutvuda siin: <https://www.riigiteataja.ee/akt/402102015012?leiaKehtiv>

Preemia määramiseks esitati kokku 7 ettepanekut, neist 5 erineva isiku või rühmituse tunnustamiseks.

Preemia suurus on 1500 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja preemia saaja nimi kantakse Viljandi linna auraamatusse.

Preemia kantakse preemia saaja kontole hiljemalt 24. veebruariks 2025.

Preemia antakse üle Eesti Vabariigi 107. aastapäevale pühendatud pidulikul kontsertaktusel Pärimusmuusika Aidas 24. veebruaril 2025 või preemia saajale sobival ajal ning sobivas kohas.

**Aasta noore preemiale esitatud kandidaadid:**

|  |  |
| --- | --- |
| **Kandidaat** | **Esitaja ja põhjendus** |
| 1. **MIRELL LISETT OTT** | *(esitaja Karin Kalja)*  Mirell Lisett Ott – inspireeriv noor ja väärikas Aasta Noore kandidaat.  2024. aastal on Viljandis silmapaistnud üks eriliselt inspireeriv noor – Mirell Lisett Ott, kelle pühendumus, ettevõtlikkus ja kogukonna teenimine väärivad esiletõstmist. Viljandi Jakobsoni Kooli 9. klassi õpilane on olnud aktiivne panustaja noorteorganisatsioonis, Eesti Punase Risti organisatsioonis, projektides ja heategevusalgatustes, olles eeskujuks paljudele oma eakaaslastele.  Mirell Lisett oli pikaajaline Kodutütarde organisatsiooni aktiivne liige, omades 2024 aastal üle 500 osalustunni. Tema silmapaistvam panus oli eesti ajaloo suurimal evakuatsiooniõppusel „Lõuna Sild“, kus ta oli oluline osa toitlustusmeeskonnast.  Lisaks on Mirell tegelenud noorte kaasamise ja arendamisega, korraldades Jakobsoni kooli loovtöö raames kodutütarde laagri Heimtali põhikoolis, kuhu olid oodatud ka mitteliikmed. Laagri raames tegi ta koostööd Naiskodukaitsega, kes õpetas osalejatele kriisikäitumist ja esmaabi. Mirell viis ise läbi sõlmede- ja kaardiõpituba ning praktilise orienteerumise.  Südantsoojendav heategevuslik algatus „Et emme kestaks“. Kevadel 2024 korraldas Mirell südamega heategevusürituse „Et emme kestaks“, mille eesmärk oli toetada vähihaige ema ravikulude katmist Viljandimaal. Üritus tõi kokku kogukonna ja annetajad, sealjuures kaasatest teisi noori heategevusliku kohviku, annetuste kogumise ja esinemisega, mis lõi liigutava ja ühendava atmosfääri. Ürituse käigus koguti üle 2700 euro, mis oli oluline toetus abivajajale. Kontserdil esinesid tuntud nimed nagu Marek Sadam ja Hedvig Hanson, õhtut juhtis Ago Anderson. Lisaks kaasas Mirell koostööpartnereid, nagu Viljandi Jakobsoni Kooli balletistuudio, Eve Stuudio, Viljandi Muusikakool ja Face Tantsukool. Ago Andersoni ütles kontserdi lõpus: „Märkimisväärne, et nii noor inimene võttis julguse helistada iseseisvalt esinejatele, ületades tagasilööke ja näidates üles visadust. Ja minu meelest näitab see seda, et heategevusürituse korraldamine noore inimese jaoks, nagu Mirell, on suur ettevõtmine, mis nõuab märkimisväärset organiseerimisoskust, loovust ja vastutustunnet“.  Sündmus pälvis laialdast tähelepanu meedias (raadios, sotsiaalmeedias ja ajalehes): •https://sakala.postimees.ee/8011619/kooliopilane-korraldab-agressiivse-vahiga-voitleva-naise-toetuseks-kontserdi •https://sakala.postimees.ee/8014126/koolilapse-korraldatud-heategevuslik-kontsert-toi-ule-2400-euro-sularahaannetusi •https://heategu.goodnews.ee/viljandis-sakala-keskuses-toimub-laupaeval-heategevuslik-kontsert-et-emme-kestaks/ •https://www.facebook.com/share/p/1Avm9Uo5We/  Mirelli eestvedamisel sündis NOT-projekt (Noorte omaalgatuslike ideede toetus ), mille üheks osaks oli fotokonkurss „Kodumaa lugu!“, kus noored vanuses 7–18 said näidata oma nägemust kodumaast erinevate kategooriate kaudu.  <https://sakalakodutytar.kaitseliit.ee/et/fotokonkurss-kodumaa-lugu>  Lisaks korraldas Mirell koostöös Naiskodukaitsega Viljandi linnas seiklusorienteerumise, kus said osaleda kõik inimesed, kes soovisid ja antud tegevusega osalejad õppisid tundma linna kultuuri ja ajalugu läbi vaatamisväärsuste otsimise ja küsimustele vastamise.  Mirell Lisett Ott on noor, kelle tegevus on inspireerinud paljusid – mitte ainult noori, vaid ka täiskasvanuid. Tema ettevõtlikkus, organiseerimisoskus, loovus ja vastutustunne on väärtused, mida ta kannab igas oma tegemises. Olgu tegemist heategevusega, noorte juhtimisega või kogukondlike algatustega – Mirell suudab liita inimesi ja luua positiivseid muutusi.  Mirell Lisett Ott on suurepärane eeskuju, kelle panus teeb ta väärikaks kandidaadiks Aasta Noore tiitlile. |
| *(esitaja Viljandi linnavolikogu Eesti Reformierakonna saadikurühm ja linna piirkonnaorganisatsioon, Johan-Kristjan Konovalov)*  Mirell Lisett Ott korraldas 2024. aasta kevadel heategevuskontserdi vähiga võitleva naise toetuseks. Noore enda initsiatiivil ja eestvedamisel toimunud kontserdiga koguti 2417 eurot. Mirell Lisett Ott on ka aktiivne kodutütar. |
| 1. **MATTHIAS VESALAHTI** | *(esitaja Ege Enok)*  Vabatahtliku panustamise eest Viljandi linnaruumi heakorra hoidmisel ning Mika ja Matthias Vesalahti näituse „Üheskoos“ eest. |
| *(esitaja Valimisliit Südamega Viljandis, Juhan-Mart Salumäe)*  Matthias Vesalahti on neljanda klassi poiss, kelle jaoks on prügi korjamine niivõrd elementaarne, et ta on sellest teinud oma südameasja. Septembri alguses suurema avalikkuse tähelepanu saanud noormees ei talu keskkonna reostamist ja on otsustanud vabal ajal võtta ette Viljandi tänavate prügist koristamise. Matthias on oma suhtumise ja pealehakkamisega eeskuju mitte ainult oma eakaaslastele, vaid kõigile viljandlastele. Kui igaüks meist mõtleks oma ümbritseva keskkonna korrashoiule kasvõi kolmandiku Matthiasel koristamisele kuuluvast ajast, ei vedeleks tänavatel iial prügi. |
| 1. **RAINER ORAS** | *(esitaja Viljandi linnavolikogu Eesti200 fraktsioon, Janika Gedvil)*  Rainer Oras on silmapaistev noor, kes on pühendanud oma energia ja oskused noorte arendamisele ja kaasamisele nii Viljandis kui ka üle Eesti.  Alates käesolevast aastast kuulub ta Noor Eesti 200 juhatusse, kus ta loob noortele võimalusi aktiivseks osalemiseks ja ühiskondlikuks kaasarääkimiseks kõikjal Eestis. Lisaks on Rainer olnud oluline panustaja Aidu spordikompleksi ülesehitamises, mis toetab nii kohaliku spordielu arengut kui ka Eesti spordimaastiku mitmekesistamist ja edendamist. Tema töö on eeskujuks, kuidas noored saavad anda panuse oma kogukonna ja riigi arengusse. Viljandis on Rainer aktiivne Viljandi Noortevolikogu liige, kus ta esindab noorte huve ja seisukohti, aidates kaasa kohaliku noortepoliitika kujundamisele ja elluviimisele. Tema sihikindlus, kogukondlik vastutustunne ja innustus noorte elu paremaks muutmisel muudavad ta vääriliseks Viljandi Aasta Noor preemia kandidaadiks. |
| 1. **MIREL MISSIK** | *(esitaja Valimisliit Südamega Viljandis, Juhan-Mart Salumäe)*  Viljandi gümnaasiumi õpilane Mirel Missiku eestvedamisel on Viiratsi mäel asuv Viljandi vaestekalmistu taas ligipääsetav. Mireli üleskutsega liitus mitukümmend abilist, võeti maha võsa ja korjati prügi, märgistati (taas)leitud hauad. Mireli tegu sai üleriigilist tähelepanu ja tänuavaldusi inimestelt, kes enam ei lootnudki vanale kalmistualale ligi pääseda. Ei ole iseenesest mõistetav, et noor inimene oma aja ja ressursid ühele vanale kalmistule suunab, kuid Mirel tõestab, et kogukonna mällu panustamine on põlvkonnaüleselt vajalik ja võimalik. |
| 1. **VILJANDI III [EEL]ARVA-MUSFESTIVALI KORRALDUS-MEESKONNA NOORTETIIM** | *(esitaja Kristina Libe)*  III Viljandi [eel]arvamusfestivali noortetiim korraldas käesoleva aasta [eel]arvamusfestivalil noortala aruteluruumi ja viis läbi ka arutelud, mille seas noored osalesid nii arutlejate kui ka moderaatoritena. Viljandi festivali noortetiim näitas oma julgust, pühendumust ja oskust tuua kogukond kokku, olles eeskujuks nii noorele kui ka vanemate põlvkondade liikmetele. Noorte soov kaasuda, ühiskondlikus elus osaleda ning endale olulistel teemadel laiemalt arutleda näitab noorte soovi panustada avatud arutelukultuuri ja demokraatia arengusse. Eriti märkimisväärne oli noorte suutlikkus kaasata nii Viljandi linna kui valla esindajad aruteluringidesse ning julgus otse ja avatult otsustajatega arutleda nii noorte kui ka kogukonna jaoks olulistel teemadel. |

(allkirjastatud digitaalselt)

Annika Aasa

kultuuri- ja spordispetsialist